શ્રદ્ધા અને વિશ્વાસથી કરવામંા અાવેલા શ્રાદ્ધમાં જે તે પિતૃને જે પિંડ અર્પણ કરાય છે. તે પિંડ ઉપર પડતાં નાનામાં નાના જળ બિંદુ જે તે પિતૃને પોષણ અાપી તેમને તૃપ્ત બનાવે છે. જો કોઈ મનુષ્યનું બાળક બાલ્યાવસ્થામાં મૃત્યુ પામ્યું હોય તો તેના પાછળ કરાયેલ સમાર્જનનું જળ તેના અાત્માને તૃપ્ત કરે છે, હા એક વાત અત્રે ખાસ લખવાની કે, શ્રાદ્ધના સોળે સોળ દિવસ માંસયુક્ત ભોજન, લસણ, ડુંગળી, ગાજર, મૂળા, અાથો અાવેલ પદાર્થો, રસ, ગંધથી દૂષિત પદાર્થોનો ત્યાગ કરવો. દારૂ, જુગાર તથા અન્ય ષડ્ રિપુનો પણ ત્યાગ કરવો. મન, વચન તથા કાયાથી પવિત્ર રહેવું, ક્રોધ કરવો નહીં, ઘરમાં કોઈનીય અાંખમાંથી અાંસુ ન પડે તે ખાસ જોવું. શ્રાદ્ધ ફક્ત પિતૃનાં કલ્યાણ માટે હોય છે તે વાત સાચી પરંતુ તેનો અર્થ એ નહીં કે ઘરના અન્ય સભ્યને દુભવવા તેમનું અપમાન કરવું તેમને તરછોડવા. જો એક બાજુ તમે મૃત સ્વજનને યાદ કરી તેમનું શ્રાદ્ધ કરો અને બીજી બાજુ અન્ય વડીલોને દુભવો કે તેમનું અપમાન કરો તે બહુ અયોગ્ય બાબત છે.